**גול! 3** הנודע גם בשם **גול! 3: להשתלט על העולם** (באנגלית: **Goal! 3: Taking on the World**) הוא סרט מז'אנר דרמת ספורט משנת 2009 שבויים על ידי אנדרו מורהן והופק על ידי מייק ג'פריס. הסרט הוא השלישי בטרילוגיית "גול!" ובאים לפניו גול! וגול! 2. הסרט הזה לא יצא לאקרנים כמו שני קודמיו, והתפרסמה גרסת DVD שלו לראשונה ב-15 ביוני 2009.

בסרט זה העלילה לא עוקבת אחר כוכב שני הסרטים הקודמים, סנטיאגו מונייז, והוא הופך לשחקן משני. העלילה עוקבת אחר שני חבריו: צ'ארלי בריית'וויט וליאם אדמס, המשחקים בנבחרת אנגליה בכדורגל.

עלילה
-----

בשני הסרטים הקודמים העלילה מספרת על סנטיאגו מונייז, נער ממוצע מקסיקני שהיגר לארצות הברית בצורה לא חוקית כשהיה בן 10. הוא מצליח להבחן בניוקאסל יונייטד שבאנגליה, ולאחר הרבה בעיות הוא מרשים את כולם וחותם בתחילת הסרט השני על חוזה עתק עם מועדון הפאר ריאל מדריד. במדריד הוא חווה חיי עושר, אך האושר לא הגיע והוא סבל מהרבה בעיות. בסוף הסרט השני הוא זוכה ביחד עם קבוצתו בגביע ליגת האלופות.

בתחילת הסרט מוראה משחק הגמר של המונדיאל שמשוחק בין נבחרת מקסיקו לנבחרת אנגליה. במשחק משתתפים סנטיאגו מונייז מנבחרת מקסיקו ומנבחרת אנגליה צ'ארלי בריית'וויט וליאם אדמס. בסוף המשחק זוכים האנגלים בגביע, ואז מתברר שהמשחק כולו היה פרסומת שצולמה. לאחר ה"משחק" אומר צ'ארלי לחבריו שהוא הוזמן לשחק בסרט, וחברו ליאם מקבל חדשות לא טובות כששומע מסוכנו שריאל מדריד לא יחדשו את חוזהו.

שלושת הכדורגלנים מגיעים לאתר הצילומים שבו יצולם הסרט בהשתתפותו של צ'ארלי. שם הוא פוגש את השחקנית האיטלקייה סופיה טרדלי, והוא מכנה אותה "אשת החלומות שלי". אחר כך הם מגיעים לאתר הצילומים ופוגשים שם את "הבמאי המשוגע", המגולם על ידי אורי פפר הישראלי. במשך הצילומים מודיעים לשלושת השחקנים שהם בסגל של נבחרותיהם למונדיאל 2006.

שלושת הכדורגלנים חזרו ביחד עם השחקנית לאחר הצילומים, ונפגעו בתאונה קשה. צ'ארלי, ליאם וסופיה שישבו מאחור נפגעו קלות והחלימו במהרה אך סנטיאגו שישב מקדימה נפצע בצורה קשה הרבה יותר, והוא יצטרך לפספס את המונדיאל. אחר כך מגלה ליאם לאימתו שיש לו בת, בלה, מחברתו לשעבר ג'וּן. גילוי זה, בתוספת שיחרורו מריאל נותנים לו תירוץ לשתות יותר אלכוהול.

אחר כך התברר שצ'ארלי וסנטיאגו יחזרו לשחק באנגליה, כשמונייז חתם בטוטנהאם הוטספר ובריית'וויט בניוקאסל יונייטד. ליאם מבקיע שער במשחק נגד שוודיה, אחרי שצ'ארלי מסר לו את הכדור בנגיחה. בעזרת שער זה עולה אנגליה לשלבי הנוק-אאוט. במשחק נגד אקוודור נפצע צ'ארלי, ומאוחר יותר הוא מתמוטט בחדר ההלבשה. הוא הובהל לבית החולים אך מת בדרך ממפרצת, שסבל ממנה עוד מהתאונה הקודמת. אנגליה הודחה בשלב הבא במשחק נגד פורטוגל, בו אדמס החטיא פנדל. צ'ארלי מת לאחר שהתארס עם חברתו סופיה, אך לא הספיק להתחתן איתה. מאוחר יותר הציע ליאם נישואין לג'ון. סנטיאגו היה שושבינו בחתונה. במקביל לחתונה נראות החגיגות של נבחרת איטליה שזכו במונדיאל לאחר ניצחון על נבחרת צרפת.

במקביל לעלילה המרכזית בסרט מוראה סיפורם של ה"ג'ורדי בויס", שמגיעים לגרמניה כדי לצפות במונדיאל. החבורה הזאת נראתה כבר בסרט הראשון. הם משקפים את ההשקפה של אוהדי נבחרת אנגליה, והם גם אוהדים אדוקים של הקבוצה ניוקאסל. בסרט נראות חוויותיהם במשחקים, בברים ועוד.

בסרט זה, לעומת שני הסרטים הקודמים, לא משתתפות הדמויות רוז, גלן פוי וגווין האריס. סנטיאגו מספר שהוא ורוז לא חזרו להיות בקשר לאחר שנפרדו בסוף הסרט השני, אך גורלם של האריס ופוי לא ידוע והם לא הוזכרו כלל במהלך הסרט. כל סצנות הכדורגל בהן משולבים שחקנים מקצועיים הם מתוך מאגר המשחקים של פיפ"א. תפקידם של השחקנים במשחקי הכדורגל הוגבל למסך ירוק בלבד.

שחקנים
------

### תפקידים ראשיים

* ליאו גרגורי - צ'ארלי בריית'וויט
* ג'יי ג'יי פילד - ליאם אדמס
* קונו בקר - סנטיאגו מונייז
* ניק מורן - ניק אשוורת'
* טאמר חסן - רוֹני
* קסיה סמוטניאק - סופיה טרדלי
* אניה להירי - ג'וּן
* אורי פפר - הבמאי המשוגע

### הופעות אורח

* כל הופעות האורח של שחקני הכדורגל, שופטי הכדורגל ובעלי התפקידים של פיפ"א הם מתוך מאגר המשחקים של פיפ"א.

* ארגנטינהארגנטינה אסטבן קמביאסו
* ארגנטינהארגנטינה הוארסיו אליזונדו (שופט כדורגל)
* אוסטרליהאוסטרליה ג'ון אלואישי
* אוסטרליהאוסטרליה טים קאהיל
* בלגיהבלגיה פרנק דה בלקר (שופט כדורגל)
* ברזילברזיל קאקא
* ברזילברזיל רונאלדו
* צ'כיהצ'כיה מילאן בארוש
* אקוודוראקוודור אוליסס דה לה קרוז
* אקוודוראקוודור אגוסטין דלגדו
* אקוודוראקוודור איוון קויאדס
* אקוודוראקוודור כריסטיאן מורה
* אנגליהאנגליה דייוויד בקהאם
* אנגליהאנגליה מייקל קאריק
* אנגליהאנגליה ג'יימי קאראגר
* אנגליהאנגליה אשלי קול
* אנגליהאנגליה ג'ו קול
* אנגליהאנגליה פיטר קראוץ'
* אנגליהאנגליה ריו פרדיננד
* אנגליהאנגליה סטיבן ג'רארד
* אנגליהאנגליה אואן הרגריבס
* אנגליהאנגליה פרנק למפרד
* אנגליהאנגליה ארון לנון
* אנגליהאנגליה גארי נוויל
* אנגליהאנגליה ווין רוני
* אנגליהאנגליה פול רובינסון
* אנגליהאנגליה ג'ון טרי
* צרפתצרפת תיירי הנרי
* צרפתצרפת עמנואל פטי
* צרפתצרפת דויד טרזגה
* גרמניהגרמניה מירוסלב קלוזה
* איטליהאיטליה פאביו קנבארו
* איטליהאיטליה פיליפו אינזגי
* מקסיקומקסיקו חרארדו טוראדו
* מקסיקומקסיקו רפאל מארקז
* מקסיקומקסיקו חבייר הרננדז
* הולנדהולנד רוד ואן ניסטלרוי
* פורטוגלפורטוגל ריקארדו קרבאליו
* פורטוגלפורטוגל מאניש
* פורטוגלפורטוגל פרננדו מיארה
* פורטוגלפורטוגל מיגל מונטיירו
* פורטוגלפורטוגל הלדר פושטיגה
* פורטוגלפורטוגל ריקארדו פריירה
* פורטוגלפורטוגל כריסטיאנו רונאלדו
* פורטוגלפורטוגל סימאו
* ספרדספרד לואיס גרסיה
* ספרדספרד פרננדו טורס
* ספרדספרד צ'אבי
* שוודיהשוודיה הנריק לארסון
* שוודיהשוודיה פרדי יונגברי
* שוודיהשוודיה מרכוס אלבאק
* ארצות הבריתארצות הברית לנדון דונובן
* שווייץשווייץ מאסימו בוסאקה (שופט כדורגל)
* ברזילברזיל רונאלדיניו

ביקורת
------

הסרט לא קיבל ביקורות טובות מהצופים כשקיבל תגובות של חוסר מעש ועניין וביקורת על כך שלא המשיך את קו העלילה משני סרטיו הקודמים. הסרט לא הספיק לקבל ביקורות ממבקרים באתר Rotten Tomatoes.

קישורים חיצוניים
----------------

* "גול! 3", במסד הנתונים הקולנועיים IMDb (באנגלית)
* "גול! 3", באתר AllMovie (באנגלית)
* "גול! 3", במסד הנתונים הקולנועיים KinoPoisk (ברוסית)

| סדרת סרטי "גול!" |
| --- |
| 

|  |
| --- |
| גול! החלום מתחיל (2005) • גול! 2 לחיות את החלום (2007) • גול! 3 להשתלט על העולם (2009) |

 |